Claas Uggla

Claas Johansson Uggla (født 1614 i Ölseruds socken i Värmland, død 1. juni 1676) var en svensk admiral og friherre. Han deltok som frivillig i den danske krigen 1644 i den flåten som ble ledet av Klas Fleming. I 1658 var han befal på skipet Carolus IX i slaget i Øresund. Han ble utnevnt til admiralløytnant i 1660.

Uggla deltok som admiral i slaget ved Öland 1. juni 1676. Etter at flaggskipet Kronan tidlig i slaget kantret, eksploderte og sank med flåtens admiral Lorentz Creutz, overtok Uggla det øverste befalet for flåtestyrken. Hans fartøy Svärdet måtte svinge unna det flytende vraket av Kronan og kom bort fra den øvrige svenske styrken. Svärdet ble fort omringet av danske og nederlandske fartøy og ble utsatt for kraftige skuddsalver i nærmere to timer. Skipet ble satt i brann av en nederlandsk brenner og sank. Nesten samtlige ombord omkom, inkludert Uggla.

Noen fartøy har fått navn etter Claas Uggla:
 Torpedokrysseren  som sank etter å ha gått på grunn ved Ulvön 22. juni 1917
 Jageren  som havarerte ved Horsfjärdskatastrofen 17. september 1941

 Referanser 

Kilder 

Kategori:Svenske admiraler